CELEX: 32011D0388
Language: sl
Date: 2011-06-29 00:00:00
Title: 2011/388/EU: Izvedbeni sklep Komisije z dne 29. junija 2011 o spremembi Sklepa 2011/44/EU o nekaterih zaščitnih ukrepih proti slinavki in parkljevki v Bolgariji (notificirano pod dokumentarno številko C(2011) 4573)  Besedilo velja za EGP

1.7.2011   
            
            
               SL
            
            
               Uradni list Evropske unije
            
            
               L 173/10
            
         IZVEDBENI SKLEP KOMISIJE
   z dne 29. junija 2011
   o spremembi Sklepa 2011/44/EU o nekaterih zaščitnih ukrepih proti slinavki in parkljevki v Bolgariji
   (notificirano pod dokumentarno številko C(2011) 4573)
   (Besedilo velja za EGP)
   (2011/388/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju naslednjega:
   
               (1)
            
            
               Januarja 2011 so bili v Bolgariji potrjeni primer slinavke in parkljevke pri divjem prašiču in številni izbruhi navedene bolezni pri rejnih živalih. Zato je Bolgarija sprejela ukrepe v okviru Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke (3).
            
         
               (2)
            
            
               Poleg tega je bil sprejet Sklep Komisije 2011/44/EU z dne 19. januarja 2011 o nekaterih zaščitnih ukrepih proti slinavki in parkljevki v Bolgariji (4), saj je bilo nujno okrepiti nadzorne ukrepe, ki jih je sprejela Bolgarija. Navedeni sklep se uporablja do 30. junija 2011.
            
         
               (3)
            
            
               V Prilogi I k Sklepu 2011/44/EU so navedena območja v Bolgariji, na katerih so bili potrjeni primeri slinavke in parkljevke. Območja okrog navedenih območij so vključena v Prilogo II k navedenemu sklepu. Zaščitni ukrepi iz Sklepa 2011/44/EU se razlikujejo glede na to, ali je območje navedeno v Prilogi I ali Prilogi II k navedenemu sklepu.
            
         
               (4)
            
            
               V Prilogi I k Sklepu 2011/44/EU je trenutno navedena regija Burgas, v Prilogi II k navedenemu sklepu pa so navedene regije Kardjali, Haskovo, Yambol, Sliven, Shumen in Varna.
            
         
               (5)
            
            
               Ker Bolgarija od 7. aprila 2011 ni poročala o novih izbruhih slinavke in parkljevke in ker nadzor na območjih iz prilog I in II ni razkril okužb s slinavko in parkljevko pri vrstah domačih živali, dovzetnih za to bolezen, je primerno zmanjšati omejena območja iz prilog I in II k Sklepu 2011/44/EU.
            
         
               (6)
            
            
               Vendar se nadzor v skladu s točko 4(g) dela B Priloge XVIII k Direktivi 2003/85/ES za preprečevanje okužbe prostoživečih rastlin in živali z virusom slinavke in parkljevke ne more zaključiti, dokler ne izginejo maternalna protitelesa pri divjih živalih, dovzetnih za slinavko in parkljevko in rojenih na tem območju, potem ko so poročali o prvem primeru te bolezni januarja 2011.
            
         
               (7)
            
            
               Zato je treba uporabo ukrepov iz Sklepa 2011/44/EU podaljšati do 30. septembra 2011.
            
         
               (8)
            
            
               Sklep 2011/44/EU je zato treba ustrezno spremeniti.
            
         
               (9)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Sklep 2011/44/EU se spremeni:
   
               1.
            
            
               v členu 16 se datum „30. junij 2011“ nadomesti z datumom „30. september 2011“;
            
         
               2.
            
            
               prilogi I in II se nadomestita z besedilom Priloge k temu sklepu.
            
         Člen 2
   Ta sklep je naslovljen na države članice.
   
      V Bruslju, 29. junija 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  UL L 306, 22.11.2003, str. 1.
   
      (4)  UL L 19, 22.1.2011, str. 20.
   
      PRILOGA
      „
            PRILOGA I
            Naslednja območja v bolgarski regiji Burgas:
            
                        (a)
                     
                     
                        okraja Malko Tarnovo in Tsarevo;
                     
                  
                        (b)
                     
                     
                        del okraja Sredets južno od
                        
                                    (i)
                                 
                                 
                                    točke, kjer se lokalna cesta iz Gabarja (okraj Sozopol) do Dracheva (okraj Sredets) sreča z administrativno mejo okraja Sredets na 42°18′19.82″ SZŠ/27°17′12.11″ VZD;
                                 
                              
                                    (ii)
                                 
                                 
                                    lokalne ceste od točke, opisane v točki (i), ki vodi v Drachevo, vas Drachevo in nato nadalje cesta, ki vodi od severa Dracheva do križišča državne ceste št. 79 z državno cesto št. 53 na vzhodu vasi Sredets;
                                 
                              
                                    (iii)
                                 
                                 
                                    državne ceste št. 53 od križišča iz točke (ii) do njenega križišča z lokalno cesto do Belile, s čimer se tvori severna meja okraja Sredets;
                                 
                              
                                    (iv)
                                 
                                 
                                    lokalne ceste od njenega križišča z državno cesto št. 53 v okraju Sredets iz točke (iii), ki se nadaljuje proti severozahodu do vasi Belila in do mostu navedene ceste čez reko Sredetska, vzhodno od vasi Prohod in vključno z vasjo Prohod;
                                 
                              
                                    (v)
                                 
                                 
                                    reke Sredetska iz njenega presečišča z lokalno cesto, ki vodi od Prohoda do Bistretsa do točke, kjer se navedeni rokav reke, ki vodi do vasi Oman (okraj Bolyarovo), sreča z mejo okraja Bolyarovo na 42°16′57.78″ SZŠ/26°57′33.54″ VZD.
                                 
                              
                  
         
            PRILOGA II
            Naslednja območja v Bolgariji:
            
                        1.
                     
                     
                        v regiji Burgas:
                        
                                    (a)
                                 
                                 
                                    okraja Sozopol in Primorsko;
                                 
                              
                                    (b)
                                 
                                 
                                    del okraja Sredets severno od
                                    
                                                (i)
                                             
                                             
                                                točke, kjer se lokalna cesta iz Gabarja (okraj Sozopol) do Dracheva (okraj Sredets), sreča z administrativno mejo okraja Sredets na 42°18′19.82″ SZŠ/27°17′12.11″ VZD;
                                             
                                          
                                                (ii)
                                             
                                             
                                                lokalne ceste od točke, opisane v točki (i), ki vodi v Drachevo, vas Drachevo in nato nadalje cesta, ki vodi od severa Dracheva do križišča državne ceste št. 79 z državno cesto št. 53 na vzhodu vasi Sredets;
                                             
                                          
                                                (iii)
                                             
                                             
                                                državne ceste št. 53 od križišča iz točke (ii) do njenega križišča z lokalno cesto do Belile, s čimer se tvori severna meja okraja Sredets;
                                             
                                          
                                                (iv)
                                             
                                             
                                                lokalne ceste od njenega križišča z državno cesto št. 53 v okraju Sredets iz točke (iii), ki se nadaljuje proti severozahodu do vasi Belila in do mostu navedene ceste čez reko Sredetska, vzhodno od vasi Prohod in vključno z vasjo Prohod;
                                             
                                          
                                                (v)
                                             
                                             
                                                reke Sredetska od njenega presečišča z lokalno cesto, ki vodi od Prohoda do Bistretsa, do točke, kjer se navedeni rokav reke, ki vodi do vasi Oman (okraj Bolyarovo), sreča z mejo okraja Bolyarovo na 42°16′57.78″ SZŠ/26°57′33.54″ VZD;
                                             
                                          
                              
                  
                        2.
                     
                     
                        v regiji Yambol:
                        
                                    (a)
                                 
                                 
                                    del okraja Straldzha, južno od državne ceste št. 53;
                                 
                              
                                    (b)
                                 
                                 
                                    okraj Bolyarovo.
                                 
                              
                  “